|  |  |
| --- | --- |
|  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |
| **ΓΕΝΙΚΗ ΔΙΕΥΘΥΝΣΗ** | Αθήνα, 2-12-2020 |
| **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ** | Αριθ. Πρωτ.: 30/002/000/7662 |
| **ΔΙΕΥΘΥΝΣΗ ΣΧΕΔΙΑΣΜΟΥ** |  |
| **& ΥΠΟΣΤΗΡΙΞΗΣ ΕΡΓΑΣΤΗΡΙΩΝ** | Έγκριση δαπάνης:30/002/000/6915  ΑΔΑΜ: 20REQ007607722  ΑΔΑ: ΩΩΩ946ΜΠ3Ζ-6Γ2 |
| **ΤΜΗΜΑ Α’** |
| **Ταχ. Δ/νση: Αν. Τσόχα 16** |
| **Ταχ. Κώδικας: 11521-Αθήνα** |  |
| **Πληροφορίες: Κωνσταντίνα Βάκκα** |  |
| **Τηλέφωνο: 210 64 79 217** | Προς: |
| **E-mail: support. gcsl@aade.gr** | Κάθε ενδιαφερόμενο |

|  |  |
| --- | --- |
| **Πρόσκληση εκδήλωσης ενδιαφέροντος υποβολής προσφορών για την προμήθεια επίπλων και συναφών ειδών για τις ανάγκες των Υπηρεσιών του Γ.Χ.Κ., με τη διαδικασία της απ’ ευθείας ανάθεσης** | |
| Αναθέτουσα Αρχή: | Γενικό Χημείο του Κράτους, Αν. Τσόχα 16, ΤΚ 115 21 Αθήνα,  ΤΗΛ. 210 64 79 000, FAX: 210 64 79 285 |
| ΚΑΕ: | 7111- Προμήθεια Επίπλων |
| CPV : | 39122100-4: Σκευοθήκες  39122000-3:Ντουλάπια και Βιβλιοθήκες  39112000-0: Καρέκλες  39121100-7:Γραφεία  39113500-2: Σκαμνιά  39181000-4: Πάγκοι εργαστηρίου |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| Προϋπολογισθείσα δαπάνη: | **24.800 € συμπεριλαμβανομένου του Φ.Π.Α.** |
| Καταληκτική ημερομηνία υποβολής προσφορών | **8-12-2020** |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών |

1. ***Αντικείμενο και προϋπολογισμός***

Το Γενικό Χημείο του Κράτους (Γ.Χ.Κ.) προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής, για την προμήθεια επίπλων και συναφών ειδών για το κτίριο του ΓΧΚ στην Αθήνα, Αν. Τσόχα 16, και τη Χ.Υ. Πελοποννήσου, Δυτικής Ελλάδα & Ιονίου στην Πάτρα, Παπαδιαμάντη 14 & Αρέθα, με τη διαδικασία της απευθείας ανάθεσης.

Τα είδη και οι τεχνικές απαιτήσεις που πρέπει αυτά να πληρούν περιγράφονται αναλυτικά στο Παράρτημα Α’.

Η προϋπολογισθείσα δαπάνη ανέρχεται στο ποσό των 24.800,00 € συμπεριλαμβανομένου Φ.Π.Α. και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2020 (ΚΑΕ 7111).

***2. Κατάρτιση και Υποβολή Προσφοράς***

Οι υποψήφιοι ανάδοχοι καλούνται να υποβάλλουν την προσφορά τους σε **Ενιαίο Σφραγισμένο Φάκελο** στον οποίο πρέπει να αναγράφονται ευκρινώς τα παρακάτω:

|  |  |  |
| --- | --- | --- |
| **Προσφορά** **για την ανάθεση ΕΡΓΑΣΙΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΕΠΙΠΛΩΝ ΣΤΟ ΚΤΙΡΙΟΥ ΤΟΥ Γ.Χ.Κ., ΣΤΗΝ ΑΘΗΝΑ ΑΝ. ΤΣΟΧΑ 16, ΜΕ ΤΗ ΔΙΑΔΙΚΑΣΙΑ ΤΗΣ ΑΠΕΥΘΕΙΑΣ ΑΝΑΘΕΣΗΣ (30/002/000/……………./2020 πρόσκληση υποβολής)** | | |
| Ανεξάρτητη Αρχή Δημοσιών Εσόδων (ΑΑΔΕ)  Γενική Διεύθυνση Γενικού Χημείου του Κράτους  ΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ, ΤΜΗΜΑ Α’ | | |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : 8-12-2020** | | |
| **ΠΡΟΣΟΧΗ: Να μην ανοιχθεί από το πρωτόκολλο ή τη γραμματεία** | | |

### Οι προσφορές υποβάλλονται μέχρι και την 8 /12/2020 και ώρα 14:00 στο Γενικό Χημείο του Κράτους, Αν. Τσόχα 16, ΤΚ 11521, Αθήνα.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

**Εναλλακτικά**, οι προσφορές μπορούν να αποσταλούν με ηλεκτρονικό ταχυδρομείο στην διεύθυνση [support.gcsl@aade.gr](mailto:support.gcsl@aade.gr)

**2.1 . Περιεχόμενο Ενιαίου σφραγισμένου φακέλου προσφοράς**

Ο Ενιαίος σφραγισμένος φάκελος της προσφοράς θα περιλαμβάνει:

**α)** **Δικαιολογητικά συμμετοχής:** **Υπεύθυνη Δήλωση** της παρ. 4 του άρθρου 8 του Ν. 1599/1986, όπως ισχύει κάθε φορά, σύμφωνα με το συνημμένο Υπόδειγμα Β΄

**β)** **Τεχνική και Οικονομική προσφορά**: **δύο (2) αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας, με όλες τις σελίδες του αριθμημένες και υπογεγραμμένες από το νόμιμο εκπρόσωπο και με σφραγίδα του προσφέροντος στην τελευταία σελίδα. Επισυνάπτονται τα απαιτούμενα έγγραφα, που περιγράφονται στην παράγραφο 5 της παρούσας.

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων δέκα ημερολογιακών ημερών προ

της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε., και Ι.Κ.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που

συμμετέχει σε αυτήν.

Οι προσφορές θα συντάσσονται με βάση το ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κ.λπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Όσοι ενδιαφέρονται να καταθέσουν προσφορά, μπορούν κατόπιν επικοινωνίας να επισκεφθούν το κτίριο του ΓΧΚ, προκειμένου να εκτιμήσουν τους χώρους και να προβούν στις απαραίτητες μετρήσεις για να καταρτίσουν τις προσφορές τους. Άγνοια των λεπτομερειών του χώρου δεν μπορεί να αποτελέσει δικαιολογία υπαναχώρησης κάποιου ανάδοχου από την προσφορά του.

Οι προσφέροντες θεωρείται ότι αποδέχονται πλήρως και ανεπιφύλακτα όλους τους όρους της Πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

***3. Ισχύς προσφορών***

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επομένη της καταληκτικής ημερομηνίας υποβολής προσφορών. Προσφορές που ορίζουν χρόνο ισχύος μικρότερο του ανωτέρω, απορρίπτονται ως απαράδεκτες. Για τυχόν παράταση της ισχύος της προσφοράς, εφαρμόζονται τα αναφερόμενα στην παρ. 4 του άρθρου 97 του ν.4412/2016.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

***4. Τιμές***

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων ειδών σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Όλες οι δαπάνες μεταφοράς και ασφάλισης των ειδών, μέχρι την οριστική ποιοτική και ποσοτική παραλαβή τους από τις αρμόδιες Επιτροπές Παραλαβής του Γ.Χ.Κ.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του ανάδοχου.

***5. Ειδικοί όροι***

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Τα υπό προμήθεια είδη θα πρέπει να είναι αμεταχείριστα.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.
* Οι προσφέροντες θα πρέπει να επιμεληθούν για τις ακριβείς διαστάσεις των υπό προμήθεια ειδών 1,2, και 3 του Πίνακα Α και του χώρου τοποθέτησης αυτών, καθώς και των απαιτούμενων πρόσθετων υλικών.
* Ο ανάδοχος του είδους «υάλινων θυρών βιβλιοθήκης» αναλαμβάνει και τις εργασίες τοποθέτησης αυτών και είναι υπεύθυνος για οποιαδήποτε βλάβη προκληθεί κατά τη διάρκεια των εργασιών στο έπιπλο της βιβλιοθήκης αναλαμβάνει επίσης την υποχρέωση της πλήρους αποκατάστασης των βλαβών κατά την εγκατάσταση .
* Ο ανάδοχος του είδους «σύστημα κινητής βιβλιοθήκης» αναλαμβάνει και τις εργασίες τοποθέτησης και είναι υπεύθυνος για την ορθή τοποθέτηση και για οποιαδήποτε βλάβη προκληθεί κατά τη διάρκεια των εργασιών στο δάπεδο και τους τοίχους του χώρου εγκατάστασης αυτής και αναλαμβάνει την υποχρέωση της πλήρους αποκατάστασης των βλαβών κατά την εγκατάσταση.

***5. Αξιολόγηση προσφορών-Ανάθεση***

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ Φ.Π.Α.). Σε περίπτωση ύπαρξης περισσοτέρων της μίας αποδεκτών ισότιμων προσφορών, η ανάθεση κατόπιν κληρώσεως.

Η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Πριν την έκδοση της απόφασης ανάθεσης ο ανάδοχος υποχρεούται να προσκομίσει στην Αναθέτουσα Αρχή τα παρακάτω δικαιολογητικά:

1) Νομιμοποιητικά έγγραφα εταιρίας.

2) Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν.4412/2016.

Στη συνέχεια ακολουθεί η υπογραφή της απόφασης ανάθεσης. Σε περίπτωση που η συνολική αξία είναι μεγαλύτερη των 2.500,00 € πλέον Φ.Π.Α. 24%, ο ανάδοχος θα κληθεί να υπογράψει σύμβαση με το Γ.Χ.Κ.. Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς Φ.Π.Α. (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο διάρκειας της σύμβασης.

***6. Παράδοση- Παραλαβή***

Η παράδοση θα γίνει εντός **τεσσάρων (4) μηνών** από την ημερομηνία ανάρτησης της Σύμβασης στο ΚΗΜΔΗΣ ή της κοινοποίησης της Απόφασης Ανάθεσης, στην περίπτωση που δεν απαιτείται υπογραφή Σύμβασης.

Η παράδοση των υπό προμήθεια ειδών θα γίνεται κατά τη διάρκεια ισχύος της σύμβασης ως εξής:

|  |  |  |  |  |
| --- | --- | --- | --- | --- |
| **Χημική Υπηρεσία/Τόπος παράδοσης** | **Διεύθυνση** | **Υπεύθυνος επικοινωνίας** | **Τηλέφωνο** | **E-mail** |
| Κεντρική Αποθήκη ΓΧΚ  (NUTS: EL303) | Αν. Τσόχα 16  ΤΚ 11521, Αθήνα | Κ. Κιούσης  Γ. Τσαγκαρόπουλος | 210 6479131  210 6479233 | support.gcsl@aade.gr |
| Διεύθυνση Σχεδιασμού & Υποστήριξης Εργαστηρίων  (NUTS: EL303) | Αν. Τσόχα 16  ΤΚ 11521, Αθήνα | Κ. Βάκκα | 210 6479217 | support.gcsl@aade.gr |
| Χ.Υ. Πελοποννήσου, Δυτικής Ελλάδας & Ιονίου  (NUTS: EL632) | Παπαδιαμάντη 14 & Αρέθα ΤΚ 26443, Πάτρα | Α. Κούτρα | 2610 336786 | peloponnese.gcsl@aade.gr |

Τα είδη θα συνοδεύονται από τα σχετικά παραστατικά (π.χ. δελτίο αποστολής), στα οποία υποχρεωτικά θα αναγράφεται ο αριθμός πρωτοκόλλου της απόφασης ανάθεσης ή ο αριθμός της Σύμβασης, ο ΚΑΕ 7111 και ο αριθμός πρωτοκόλλου της έγκρισης δαπάνης.

Η παραλαβή θα γίνει από την αρμόδια Επιτροπή Παραλαβής του Γ.Χ.Κ. και εφόσον τα είδη είναι σύμφωνα με τις προδιαγραφές της προσφοράς και της πρόσκλησης. Η αρμόδια Επιτροπή Παραλαβής θα συντάξει εντός (1) μήνα από την παράδοση των ειδών, τον ποιοτικό και ποσοτικό τους έλεγχο, σχετικό πρωτόκολλο παραλαβής, συνοδευόμενο από τα αντίστοιχα παραστατικά. Κατά τη διαδικασία παραλαβής καλείται να παραστεί ο ανάδοχος εφόσον το επιθυμεί. Η Επιτροπή Παραλαβής διαβιβάζει το πρωτόκολλο παραλαβής (εις τετραπλούν) στη Δ/νση Σχεδιασμού & Υποστήριξης Εργαστηρίων και το κοινοποιεί στον ανάδοχο, ο οποίος προβαίνει στην έκδοση του σχετικού τιμολογίου, με βάση το οποίο θα γίνει η πληρωμή.

Η παραλαβή των ειδών καθώς και τυχόν παράταση της σύμβασης διενεργούνται σύμφωνα με τα προβλεπόμενα στο ν. 4412/2016.

***7. Τρόπος πληρωμής***

Η πληρωμή της αξίας του παρεχόμενου είδους θα γίνει σε Ευρώ, βάσει τιμολογίου του αναδόχου, στο οποίο θα αναγράφεται ο ΚΑΕ 7111, ο αριθμός πρωτοκόλλου της Απόφασης Ανάθεσης ή ο αριθμός της σύμβασης και ο αριθμός της έγκρισης δαπάνης, μετά την οριστική ποσοτική και ποιοτική παραλαβή των ειδών από τις αρμόδιες Επιτροπές Παραλαβής, εντός εξήντα (60) ημερών.

Η πληρωμή θα γίνει με έκδοση τραπεζικής επιταγής στο όνομα του δικαιούχου, που θα εξοφληθεί στην Τράπεζα Ελλάδος και σε βάρος του προϋπολογισμού του Ε.Τ.Ε.Π.Π.Α.Α. οικονομικού έτους 2020, ΚΑΕ 7111 με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο Φ.Π.Α. βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείται φόρος εισοδήματος 4%. Η πληρωμή θα γίνεται μόνο μετά την προσκόμιση βεβαιώσεων φορολογικής και ασφαλιστικής ενημερότητας.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα Πρόσκληση θα αναρτηθεί στη «ΔΙΑΥΓΕΙΑ», και στην ιστοσελίδα της Α.Α.Δ.Ε. ([www.aade.gr](http://www.aade.gr))

|  |  |  |  |
| --- | --- | --- | --- |
|  |  |  | **Με εντολή Διοικητή**  **Η ΠΡΟΪΣΤΑΜΕΝΗ ΤΗΣ**  **ΓΕΝΙΚΗΣ ΔΙΕΥΘΥΝΣΗΣ** |
|  |  |  | ΣΟΦΙΑ ΖΗΣΗ |

**Συνημμένα**:

1. ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ
2. ΠΑΡΑΡΤΗΜΑ Β: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ & ΓΕΝΙΚΕΣ ΑΠΑΙΤΗΣΕΙΣ
3. ΠΑΡΑΡΤΗΜΑ Γ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

**Κοινοποίηση:**

Διεύθυνση Προϋπολογισμού & Δημοσιονομικών Αναφορών ΑΑΔΕ (e-mail: dpdad2@aade.gr)

**Εσωτ. Διανομή:**

1. Γραφείο Προϊσταμένου Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων

**ΠΑΡΑΡΤΗΜΑ Α – ΤΕΧΝΙΚΕΣ ΠΡΟΔΙΑΓΡΑΦΕΣ**

* **Όλα τα υπό προμήθεια είδη που αναφέρονται παρακάτω, θα μεταφερθούν και θα τοποθετηθούν στους χώρους επιλογής της Υπηρεσίας, με έξοδα των αναδόχων.**
* **Για τα είδη 7 και 8, οι υποψήφιοι θα πρέπει με την κατάθεση της προσφοράς τους να προσκομίσουν δείγμα, το οποίο θα τους επιστραφεί με το πέρας της διαδικασίας.**

**ΒΙΒΛΙΟΘΗΚΕΣ-ΣΧΕΔΙΟΘΗΚΗ ΓΥΑΛΙΝΕΣ ΘΥΡΕΣ ΒΙΒΛΙΟΘΗΚΗΣ**

|  |  |  |  |  |  |
| --- | --- | --- | --- | --- | --- |
| **α/α** | **Περιγραφή** | **Ποσότητα**  **(τεμάχια)** | **Χημική Υπηρεσία** | **Συνολικός Προϋπολογισμός χωρίς ΦΠΑ** | **Συνολικός Προϋπολογισμός με ΦΠΑ** |
| **ΕΙΔΟΣ 1** | Προμήθεια και τοποθέτηση υάλινων θυρών με ανοιγόμενες πόρτες για τα ράφια της βιβλιοθήκης με κλειδί και χειρολαβή | 22 | Δ/νση Σχεδιασμού & Υποστήριξης Εργαστηρίων | 4.250 € | 5.270 € |
| **ΕΙΔΟΣ 2** | Προμήθεια και τοποθέτηση σύνθεσης βιβλιοθήκης ελεύθερου σχεδιασμού αποτελούμενη από υψηλά ερμάρια ύψους περίπου 200 ± 10 cm και χαμηλά ερμάρια ύψους περίπου 80± 5 cm, βάθος 44,0 ± 5 cm. Συνολικό μήκος σύνθεσης 270 ± 10 cm | 1 | Δ/νση Σχεδιασμού & Υποστήριξης Εργαστηρίων | 1.350 € | 1.674 € |
| **ΕΙΔΟΣ 3** | Προμήθεια και τοποθέτηση συστήματος κινητής βιβλιοθήκης αποτελούμενη από μία σταθερή μονάδα και τέσσερις κινητές μονάδες συνολικών διαστάσεων 1300 x 4600 x 2200 mm | 1 | Δ/νση Σχεδιασμού & Υποστήριξης Εργαστηρίων | 5.350 € | 6.634 € |
| **ΕΙΔΟΣ 4** | Σχεδιοθήκη | 1 | Δ/νση Σχεδιασμού & Υποστήριξης Εργαστηρίων | 2.200€ | 2.728 € |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΕΙΔΟΣ 1: ΥΑΛΙΝΕΣ ΘΥΡΕΣ ΓΙΑ ΒΙΒΛΙΟΘΗΚΗ**

Περιγραφή:

Προμήθεια και τοποθέτηση υάλινων θυρών με ανοιγόμενες πόρτες με μεντεσέδες για τα ράφια της βιβλιοθήκης. Οι υαλοπίνακες των θυρών να είναι από κρύσταλλο ασφαλείας ο οποίος έχει υποστεί θερμική κατεργασία (tempered) σκλήρυνσης για αυξημένη μηχανική αντοχή, και για αυξημένη αντοχή σε θερμικές μεταβολές (ενδεικτικού τύπου securit), τουλάχιστον 5 χιλιοστών πάχους, κατάλληλος για τη χρήση που προορίζεται. Ο υαλοπίνακας να είναι άχρωμος και διάφανος.

Συνολικά είκοσι δύο (22), θύρες από τις οποίες είκοσι (20) δίφυλλες και δύο (2) μονόφυλλες, ανοιγόμενες, όχι συρόμενες, οι οποίες να φέρουν κλειδιά και κλειδαριές, άριστης ποιότητας ΖΑΜΑΚ και χειρολαβή (πόμολο), συμπεριλαμβανομένων των μεταλλικών μεντεσέδων και των απαιτούμενων λοιπών απαραίτητων εξαρτημάτων για την τοποθέτηση αυτών. Το χρώμα ή και το σχέδιο των προστιθέμενων εξαρτημάτων των υάλινων θυρών της βιβλιοθήκης (μεντεσέδων, κλειδαριών και χειρολαβών) είναι της επιλογής της Υπηρεσίας.

Διαστάσεις υαλοπινάκων παραθύρων:

Οι διαστάσεις των υαλοπινάκων των θυρών δίνονται παρακάτω με απόκλιση ± 1,5 cm. Οι ακριβείς διαστάσεις των υαλοπινάκων θα προκύψουν με μετρήσεις των διαστάσεων της βιβλιοθήκης από τον ανάδοχο.

1. Σειρά ραφιών (1): δύο (2) τεμάχια 178 x 30 cm
2. Σειρά ραφιών (2): δύο (2) τεμάχια 178 x 30 cm
3. Σειρά ραφιών (3): δύο (2) τεμάχια 178 x 39 cm
4. Σειρά ραφιών (4): δύο (2) τεμάχια 178 x 40 cm
5. Σειρά ραφιών (5): δύο (2) τεμάχια 178 x 39 cm
6. Σειρά ραφιών (6): δύο (2) τεμάχια 178 x 45 cm
7. Σειρά ραφιών (7): δύο (2) τεμάχια 178 x 53 cm
8. Σειρά ραφιών (8): δύο (2) τεμάχια 178 x 54 cm
9. Σειρά ραφιών (9): δύο (2) τεμάχια 178 x 53 cm
10. Σειρά ραφιών (10): δύο (2) τεμάχια 178 x 53 cm
11. Σειρά ραφιών (11): δύο (2) τεμάχια 178 x 53 cm
12. Σειρά ραφιών (12): δύο (2) τεμάχια 178x 58cm
13. Σειρά ραφιών (13): δύο (2) τεμάχια 178 x 58 cm
14. Σειρά ραφιών (14): δύο (2) τεμάχια 178 x 59 cm
15. Σειρά ραφιών (15): δύο (2) τεμάχια 178 x 59 cm
16. Σειρά ραφιών (16): δύο (2) τεμάχια 178 x 59 cm
17. Σειρά ραφιών (17): δύο (2) τεμάχια 178 x 59 cm
18. Σειρά ραφιών (18): δύο (2) τεμάχια 178 x 29 cm
19. Σειρά ραφιών (19): δύο (2) τεμάχια 73 x 40 cm
20. Σειρά ραφιών (20): δύο (2) τεμάχια 73 x 40 cm
21. Σειρά ραφιών (21): ένα (1) τεμάχιο 178 x 18 cm
22. Σειρά ραφιών (22): ένα (1) τεμάχιο 178 x 25 cm

Πιστοποιητικά

Οι υαλοπίνακες θα πρέπει να συμμορφώνονται με τις ευρωπαϊκές απαιτήσεις , να φέρουν σήμανση CE, και να συνοδεύονται από έγγραφα της κατασκευάστριας εταιρίας που να αποδεικνύουν τα επίπεδα ασφαλείας και τη θερμική και μηχανική αντοχή τους.

Οι μεντεσέδες, τα πόμολα, τα κλειδιά και οι κλειδαριές θα πρέπει να είναι άριστης ποιότητας.

Τα Πιστοποιητικά, θα πρέπει να υποβάλουν οι συμμετέχοντες με την Προσφορά τους

**ΕΙΔΟΣ 2: ΣΥΝΘΕΣΗ ΒΙΒΛΙΟΘΗΚΗΣ**

Περιγραφή και διαστάσεις:

Προμήθεια και τοποθέτηση σύνθεσης βιβλιοθήκης ελεύθερου σχεδιασμού η οποία θα αποτελείται κατ’ ελάχιστον από: (1) ένα ερμάριο με σκελετό και κινητά ράφια ρυθμιζόμενα καθ΄ ύψος, από μοριοσανίδα με επένδυση μελαμίνης, που να περιλαμβάνει ανοιγόμενες πόρτες (δύο φύλλα), με πόμολο και κλειδαριά, διαστάσεων ύψους 200 ± 10 cm βάθους 44 ± 2 cm και μήκους 90 ± 2 cm, (2) ένα ερμάριο με σκελετό και κινητά ράφια ρυθμιζόμενα καθ΄ ύψος, από μοριοσανίδα με επένδυση μελαμίνης, που να περιλαμβάνει ανοιγόμενη πόρτα από υψηλής ποιότητας ακρυλικό, απομίμησης κρυστάλλου, με πόμολο και κλειδαριά διαστάσεων ύψους 200 ± 10 cm βάθους 44 ± 2 cm και μήκους 45 ± 2 cm, (3) ένα ερμάριο με σκελετό και κινητά ράφια ρυθμιζόμενα καθ΄ ύψος, από μοριοσανίδα με επένδυση μελαμίνης, που να περιλαμβάνει ανοιγόμενες πόρτες (δύο φύλλα), με πόμολο και κλειδαριά, διαστάσεων ύψους 80 ± 5 cm βάθους 44 ± 2 cm και μήκους 90 ± 2 cm, (4) ένα ερμάριο με σκελετό και κινητά ράφια ρυθμιζόμενα καθ΄ ύψος, από μοριοσανίδα με επένδυση μελαμίνης, που να περιλαμβάνει ανοιγόμενη πόρτα, με πόμολο και κλειδαριά, διαστάσεων ύψους 80 ± 5 cm βάθους 44 ± 5 cm και μήκους 45 ± 5 cm.

Το χρώμα των ερμαρίων και το χρώμα της ακρυλικής πόρτας είναι της επιλογής της Υπηρεσίας.

Πιστοποιητικά

Τα ερμάρια θα πρέπει να είναι κατασκευασμένα σύμφωνα με τις ευρωπαϊκές προδιαγραφές και απαιτήσεις. Πιστοποιητικό για τις απαιτήσεις ασφαλείας, σύμφωνο με τα πρότυπα: ΕΝ 14073-2:2004.

Πιστοποιητικό για τις απαιτήσεις σταθερότητας και αντοχής, σύμφωνο με τα πρότυπα: ΕΝ 14073-3:2004.

Οι μοριοσανίδες να είναι τουλάχιστον 70% FSC ( τουλάχιστον το 70% του υλικού ξύλου να προέρχεται από δάση ή εκτάσεις που υπόκεινται σε διαχείριση σύμφωνα με τις αρχές της αειφόρου διαχείρισης των δασών).

Η σύνθεση βιβλιοθήκης θα πρέπει να διαθέτει πιστοποιητικά χαμηλών εκπομπών (VOC’s), με προδιαγραφή Ε1 για την χαμηλή εκπομπή φορμαλδεΰδης.

Τα σχετικά πιστοποιητικά θα πρέπει να υποβάλουν οι συμμετέχοντες με την προσφορά τους.

Εγγύηση

Το προϊόν θα πρέπει να συνοδεύεται από ελάχιστη εγγύηση πέντε ετών.

**ΕΙΔΟΣ 3: ΣΥΣΤΗΜΑ ΚΙΝΗΤΗΣ ΒΙΒΛΙΟΘΗΚΗΣ**

Περιγραφή και διαστάσεις:

Προμήθεια και τοποθέτηση συστήματος κυλιόμενων κινητών αρχειοθηκών (Σύστημα), κατάλληλο για χώρο γραφείου, για χωροθέτηση αρχειακού υλικού, συνολικών διαστάσεων ενδεικτικά 1300 x 4600 x 2200 mm, αποτελούμενη από:

(α) μία (1) σταθερή μονάδα μιας όψης, διαστάσεων ενδεικτικά 1200 x 400 x 2100 mm

(β) τρεις (3) κινητές μονάδες διπλής όψεως διαστάσεων ενδεικτικά 1200 x 900 x 2100 mm

(γ) μία (1) κινητή μονάδα διπλής όψεως διαστάσεων ενδεικτικά 1200 x 700 x 2100 mm

(δ) διάδρομος 700 mm.

Η κατασκευή θα πρέπει να είναι μεταλλική, με άριστα ποιοτικά χαρακτηριστικά για το είδος. Να διαθέτει θήκη σήμανσης στο εμπρόσθιο άνω τμήμα των μονάδων.

Να διαθέτει ψευδοπάτωμα για εγκιβωτισμό των ραγών.

Οι αρχειοθήκες κινούνται με την περιστροφή τιμονιού με τρεις χειρολαβές, που να εξασφαλίζουν την ευκολία της μετακίνησης των μονάδων και με κεντρικό σύστημα κλειδώματος.

Να διαθέτει τουλάχιστον πέντε ράφια ανά μονάδα, μεταθετά, ύψους ανά ράφι κατ’ ελάχιστον 352 mm, τα οποία να ρυθμίζονται ανεξάρτητα, και να υπάρχουν ανά μονάδα κλειστές πλάτες ενδιάμεσα των βαγονιών για στήριξη των ραφιών και των αντικειμένων της βιβλιοθήκης.

Να διαθέτει μηχανισμό αποφυγής ανατροπής και εκτροχιασμού (π.χ. anti-tilt).

Επιθυμητό περίκλειστο ώστε να παρέχει παθητική πυροπροστασία και να προφυλάσσεται εσωτερικά από τη σκόνη και τη διέλευση του φωτός.

Επιθυμητή η δυνατότητα μεταφοράς και επέκτασης του Συστήματος με την προσθήκη νέων συστοιχιών.

Το χρώμα των προσόψεων επιλογής της Υπηρεσίας.

Πιστοποιητικά

Ο κατασκευαστικός οίκος θα πρέπει να είναι πιστοποιημένος με ISO 9001.

Το σύστημα θα πρέπει να είναι σύμφωνο με τις ευρωπαϊκές προδιαγραφές και απαιτήσεις.

Θα πρέπει να διαθέτει πιστοποιητικά ποιότητας καθώς και πιστοποιητικά και βεβαιώσεις δοκιμών ως προς την ασφάλεια των χρηστών και την ασφάλεια και αντοχή του συστήματος σύμφωνα με διεθνή πρότυπα

Εγγύηση

Το προϊόν θα πρέπει να συνοδεύεται εγγύηση καλής λειτουργίας κατ’ ελάχιστον δύο ετών.

Ο ανάδοχος αναλαμβάνει την αποκατάσταση οποιασδήποτε βλάβης προκληθεί κατά την εγκατάσταση του Συστήματος.

**ΕΙΔΟΣ 4: ΣΧΕΔΙΟΘΗΚΗ**

Περιγραφή και διαστάσεις:

Προμήθεια σχεδιοθήκης , χαλύβδινης κατασκευής με κατάλληλη επεξεργασία, ενδεικτικές διαστάσεις 137 cm (μήκος) x 95 cm (βάθος) x 57 cm (ύψος), με καπάκι μελαμίνης και τροχήλατη βάση, αποτελούμενη από πέντε (5) συρτάρια ύψους τουλάχιστον 9 cm.

Πιστοποιητικά

Το σύστημα θα πρέπει να είναι σύμφωνο με τα σχετικά ευρωπαϊκά πρότυπα (ΕΝ 14073, ΕΝ 14074)

Εγγύηση

Το προϊόν θα πρέπει να συνοδεύεται από ελάχιστη εγγύηση καλής λειτουργίας δύο ετών.

**ΜΟΥΣΙΑΚΕΣ ΠΡΟΘΗΚΕΣ**

|  |  |  |  |  |  |  |
| --- | --- | --- | --- | --- | --- | --- |
| **α/α** | **Περιγραφή** | **Ποσότητα**  **(τεμάχια)** | **Χημική Υπηρεσία** | **Προϋπολογισμός ανά τεμάχιο χωρίς ΦΠΑ** | **Συνολικός Προϋπολογισμός χωρίς ΦΠΑ** | **Συνολικός Προϋπολογισμός με ΦΠΑ** |
| **ΕΙΔΟΣ 5** | Μουσειακή προθήκη διαστάσεων 1600 mm (Π) x 400 mm (Β) x 900 mm (Υ) με μεταλλικό περιμετρικό σκελετό, δύο πλευρικά πόδια από ξυλεία και υάλινο κώδωνα ύψους 200 mm | 2 | Δ/νση Σχεδιασμού & Υποστήριξης Εργαστηρίων | 225 € | 450 € | 558 € |
| **ΕΙΔΟΣ 6** | Περίοπτη μουσειακή προθήκη διαστάσεων 800 mm (Π) x 800 mm (Β) x 2200 (Υ) mm, με μεταλλικό περιμετρικό σκελετό πάνω από τη βάση και στην οροφή, με ξύλινη βάση | 1 | Δ/νση Σχεδιασμού & Υποστήριξης Εργαστηρίων | 1.200 € | 1.200 € | 1.488€ |

Εγγύηση

Ο ανάδοχος αναλαμβάνει την αποκατάσταση οποιασδήποτε βλάβης προκληθεί κατά την εγκατάσταση των προθηκών.

**ΚΑΘΙΣΜΑΤΑ ΕΡΓΑΣΤΗΡΙΟΥ (ΣΚΑΜΠΟ)**

|  |  |  |  |  |  |  |
| --- | --- | --- | --- | --- | --- | --- |
| **α/α** | **Περιγραφή** | **Ποσότητα**  **(τεμάχια)** | **Χημική Υπηρεσία** | **Προϋπολογισμός ανά τεμάχιο χωρίς ΦΠΑ** | **Συνολικός Προϋπολογισμός χωρίς ΦΠΑ** | **Συνολικός Προϋπολογισμός με ΦΠΑ** |
| **Είδος 7** | ΚΑΘΙΣΜΑ ΕΡΓΑΣΤΗΡΙΟΥ ΤΡΟΧΗΛΑΤΟ (ΣΚΑΜΠΟ) | 40 | Αποθήκη Γ.Χ.Κ.,  Αν. Τσόχα 16 | 72,5 € | 2.900 € | 3.596 € |

ΤΕΧΝΙΚΕΣ ΠΡΟΔΙΑΓΡΑΦΕΣ

Περιγραφή:

Το κάθισμα θα αποτελείται από την έδρα, τη βάση και τους τροχούς.

Κατασκευαστικά-ποιοτικά χαρακτηριστικά:

Το κάθισμα θα είναι λειτουργικό, άνετο και εργονομικά σχεδιασμένο και κατάλληλο για βάρος χρήστη τουλάχιστον 120 Kg.

Βάση:

Ο σκελετός της βάσης θα είναι ευσταθής, μεταλλικός, βαμμένος ηλεκτροστατικά ή από ενισχυμένο συνθετικό υλικό αντοχής, με πέντε (5) ακτίνες. Οι ακτίνες θα φέρουν πέντε (5) διπλούς τροχούς υψηλής αντοχής με κάλυμμα, που θα περιστρέφονται στον άξονά τους και θα επιτρέπουν την εύκολη και αθόρυβη μετακίνηση προς όλες τις κατευθύνσεις. Στο κέντρο της βάσης προσαρμόζεται κατακόρυφος μεταλλικός ιστός (άξονας), που φέρει την έδρα του καθίσματος και στεφάνι μεταλλικό για στήριξη.

Έδρα:

Η έδρα θα είναι κατάλληλα διαμορφωμένη με ανατομικό σχήμα για ομοιόμορφη κατανομή βάρους του χρήστη και για πολύωρη χρήση. Ο σκελετός της έδρας και της πλάτης θα είναι από συνθετική ξυλεία (κόντρα πλακέ). Η εσωτερική επένδυση της έδρας θα είναι από ειδικό αφρώδες υλικό (χυτή ελαστομερής πολυουρεθάνη) πάχους τουλάχιστον 40 mm ανατομικά διαμορφωμένο, ενώ η εξωτερική θα είναι από ύφασμα αντιολισθητικής υφής και χρώματος επιλογής της Υπηρεσίας.

Εγγύηση

Το προϊόν θα πρέπει να συνοδεύεται από εγγύηση καλής λειτουργίας κατ’ ελάχιστον ενός έτους.

**ΚΑΘΙΣΜΑΤΑ ΕΠΙΣΚΕΠΤΗ**

|  |  |  |  |  |  |  |
| --- | --- | --- | --- | --- | --- | --- |
| **α/α** | **Περιγραφή** | **Ποσότητα**  **(τεμάχια)** | **Χημική Υπηρεσία** | **Προϋπολογισμός ανά τεμάχιο χωρίς ΦΠΑ** | **Συνολικός Προϋπολογισμός χωρίς ΦΠΑ** | **Συνολικός Προϋπολογισμός με ΦΠΑ** |
| **Είδος 8** | ΚΑΘΙΣΜΑ ΕΠΙΣΚΕΠΤΗ | 10 | Αποθήκη Γ.Χ.Κ.,  Αν. Τσόχα 16 | 45 € | 450 € | 558 € |

ΤΕΧΝΙΚΕΣ ΠΡΟΔΙΑΓΡΑΦΕΣ

Περιγραφή:

Το κάθισμα θα αποτελείται από την έδρα και τη σταθερή βάση.

Κατασκευαστικά-ποιοτικά χαρακτηριστικά:

Από μαύρο μεταλλικό σκελετό ηλεκτροστατικής βαφής οβάλ διατομής με τέσσερα πόδια με παράλληλη μπάρα ενίσχυσης στο κάτω μέρος της έδρας. Επένδυση με τεχνόδερμα, χρώματος επιλογής της Υπηρεσίας.

Το κάθισμα θα είναι λειτουργικό, άνετο και εργονομικά σχεδιασμένο και κατάλληλο για βάρος χρήστη τουλάχιστον 120 Kg.

Εγγύηση

Το προϊόν θα πρέπει να συνοδεύεται από εγγύηση καλής λειτουργίας κατ’ ελάχιστον ενός έτους.

**ΓΡΑΦΕΙΟ-ΤΡΑΠΕΖΙ**

|  |  |  |  |  |  |
| --- | --- | --- | --- | --- | --- |
| **α/α** | **Περιγραφή** | **Ποσότητα**  **(τεμάχια)** | **Χημική Υπηρεσία** | **Συνολικός Προϋπολογισμός χωρίς ΦΠΑ** | **Συνολικός Προϋπολογισμός με ΦΠΑ** |
| **Είδος 9** | ΤΡΑΠΕΖΙ ΣΥΜΒΟΥΛΙΟΥ - ΡΟΤΟΝΤΑ Φ120 cm | 1 | Αποθήκη Γ.Χ.Κ.,  Αν. Τσόχα 16 | 150 € | 186 € |
| **Είδος 10** | ΤΡΑΠΕΖΙ ΣΥΝΕΡΓΑΣΙΑΣ, ΠΟΛΥΧΡΗΣΤΙΚΟ | 1 | Αποθήκη Γ.Χ.Κ.,  Αν. Τσόχα 16 | 500 € | 620 € |

ΤΕΧΝΙΚΕΣ ΠΡΟΔΙΑΓΡΑΦΕΣ

**Είδος 9.**

Περιγραφή:

Τραπέζι συμβουλίου σε σχήμα ροτόντας, διαμέτρου Φ120 cm, με επιφάνεια (καπάκι) από laminate πάχους τουλάχιστον 25 mm, πόδια από laminate πάχους 25 mm, σχήματος σταυρού.

Εγγύηση

Το προϊόν θα πρέπει να συνοδεύεται από εγγύηση κατ’ ελάχιστον ενός έτους.

**Είδος 10.**

Περιγραφή:

Τραπέζι πολυχρηστικό, ενδεικτικών διαστάσεων 720 (Υ) x 1800 (Π) x 700 (B) mm, με βάση κατασκευασμένη από μεταλλικά στοιχεία, και επιφάνεια (καπάκι) από μελαμίνη (Ε1 κλάση χαμηλής περιεκτικότητας σε φορμαλδεϋδη) πάχους τουλάχιστον 25 mm, ή από κατάλληλο ύαλο (tempered- που έχει υποστεί θερμική σκλήρυνση) χρώματος επιλογής της Υπηρεσίας. Η επιφάνεια του τραπεζιού θα πρέπει να είναι αντιχαρακτική, ανθεκτική στη μηχανική, θερμική και χημική καταπόνηση.

Εγγύηση

Το προϊόν θα πρέπει να συνοδεύεται από εγγύηση κατ’ ελάχιστον ενός έτους.

**ΕΡΓΑΣΤΗΡΙΑΚΟΣ ΠΑΓΚΟΣ**

|  |  |  |  |  |  |
| --- | --- | --- | --- | --- | --- |
| **α/α** | **Περιγραφή** | **Ποσότητα**  **(τεμάχια)** | **Χημική Υπηρεσία** | **Συνολικός Προϋπολογισμός χωρίς ΦΠΑ** | **Συνολικός Προϋπολογισμός με ΦΠΑ** |
| **Είδος 11** | ΕΠΙΤΟΙΧΟΣ ΕΡΓΑΣΤΗΡΙΑΚΟΣ ΠΑΓΚΟΣ ΔΙΑΣΤΑΣΕΩΝ 250 x 80 x 90 cm | 1 | Χ.Υ. Πελοποννήσου, Δυτικής Ελλάδας & Ιονίου | 1.200 € | 1.488 € |

Περιγραφή:

Προμήθεια και εγκατάσταση επίτοιχου εργαστηριακού πάγκου (πάγκος) , διαστάσεων 250 x 80 x 90 cm. Το πλάτος του πάγκου στο αριστερό του άκρο θα ξεκινά από 70 cm και μετά από 30 cm περίπου θα αυξάνεται σταδιακά ως τα 80 cm, ώστε να μην παρεμποδίζεται η χρήση πόρτας που υπάρχει εκεί.

Ο πάγκος, με τα ακόλουθα ελάχιστα τεχνικά χαρακτηριστικά, θα αποτελείται από :

- Μεταλλικό σκελετό με ρεγουλατόρους οριζοντίωσης στο κάτω μέρος. Η βάση θα είναι από μεταλλικό σκελετό με κοιλοδοκό βαρέως τύπου 60 x 30 x 2 mm, που θα συναρμολογηθεί στον τόπο του έργου με ειδικούς συνδέσμους ασφαλείας. Στα εμφανή τελειώματα του μεταλλικού σκελετού θα τοποθετούνται μεταλλικές τάπες. Η βαφή όλων των μεταλλικών μερών του σκελετού να έχει γίνει με την μέθοδο της ηλεκτροστατικής βαφής, προκειμένου να διασφαλιστεί η αποφυγή οξειδώσεων, σύμφωνα με τα ευρωπαϊκά πρότυπα κατά DIN 53151, 53152, 53153, 67530, 53156, 50018, 50021, 54004, 50939.

-Επιφάνεια εργασίας από βραδύκαυστο υλικό HPL (High Pressure Laminate) 20 mm.

-Κάτω από την επιφάνεια εργασίας θα τοποθετηθούν: (1) θέση εργασίας, μία (1) συρταριέρα και ένα (1) δίφυλλο ντουλάπι με ρυθμιζόμενο καθ’ ύψος ράφι εσωτερικά, κατασκευασμένα επίσης με επένδυση από βραδύκαυστο υλικό HPL 20 mm.

Ο πάγκος θα πρέπει να είναι εξοπλισμένος με όλα τα απαραίτητα παρελκόμενα για τη σωστή εγκατάσταση και την κανονική λειτουργία και απόδοση έστω και αν αυτά δεν κατονομάζονται ειδικά σε αυτές τις προδιαγραφές.

Πιστοποιητικά

Οι κατασκευαστές του προσφερόμενου εξοπλισμού θα πρέπει να είναι πιστοποιημένοι σύμφωνα με τα πρότυπα ISO 9001και ISO 14001,

Οι εργαστηριακοί πάγκοι θα πρέπει να φέρουν σήμανση CE και να είναι πιστοποιημένοι σύμφωνα με τις απαιτήσεις των προτύπων ΕΛΟΤ ΕΝ 13150: και 14727, καθώς επίσης κατά EN 61010-1: παρ. 6.

Τα σχετικά πιστοποιητικά, θα πρέπει να υποβάλουν οι συμμετέχοντες με την προσφορά τους.

Εγγύηση

Το προϊόν θα πρέπει να συνοδεύεται από ελάχιστη εγγύηση καλής λειτουργίας δύο ετών και επιπρόσθετα

να συνοδεύεται από εγγύηση για την ύπαρξη ανταλλακτικών για επτά (7) έτη τουλάχιστον.

**ΠΑΡΑΡΤΗΜΑ Β**

**υπ’ αριθμόν 30/002/000/7662/2020 Πρόσκλησης υποβολής προσφορών για την προμήθεια επίπλων για τις ανάγκες του Γ.Χ.Κ.**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (ΝΟΜΙΜΟΥ ΕΚΠΡΟΣΩΠΟΥ)** |  |
| **ΥΠΕΥΘΥΝΟΣ ΕΠΙΚΟΙΝΩΝΙΑΣ** |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΠΡΟΣΦΟΡΑ ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ: 20.000,00€ + 4.800,00€ ΦΠΑ = 24.800,00€**  **Στις τιμές θα πρέπει να συμπεριληφθούν τα έξοδα μεταφοράς και εγκατάστασης των ειδών** | | | | | | | | | |
| **Α/Α** | **ΕΙΔΟΣ** | **ΠΟΣΟΤΗΤΑ**  **(ΤΕΜΑΧΙΑ)** | **ΧΗΜΙΚΗ ΥΠΗΡΕΣΙΑ** | **ΠΡΟΣΦΕΡΕΤΑΙ (ΝΑΙ/ΟΧΙ)**  **-**  **ΠΑΡΑΠΟΜΠΗ** | **ΤΙΜΗ ΑΝΑ ΤΕΜΑΧΙΟ**  **(ΧΩΡΙΣ ΦΠΑ)** | **ΣΥΝΟΛΙΚΗ ΤΙΜΗ ΑΝΑ ΕΙΔΟΣ**  **(ΧΩΡΙΣ ΦΠΑ)** | **ΣΥΝΟΛΙΚΗ ΤΙΜΗ ΑΝΑ ΕΙΔΟΣ (ΜΕ ΦΠΑ)** | **ΠΡΟΫΠΟΛΟΓΙΣΜΟΣ(ΧΩΡΙΣ ΦΠΑ)** | |
| **ΕΙΔΟΣ 1** | Προμήθεια και τοποθέτηση υάλινων θυρών με ανοιγόμενες πόρτες για τα ράφια της βιβλιοθήκης με κλειδί και χειρολαβή | 22 | Δ/νση Σχεδιασμού και Υποστήριξης Εργαστηρίων |  | ----------- |  |  | 4.250,00 € | |
| **ΕΙΔΟΣ 2** | Προμήθεια και τοποθέτησης σύνθεσης βιβλιοθήκης ελεύθερου σχεδιασμού αποτελούμενη από υψηλά ερμάρια ύψους περίπου 200 ± 10 cm και χαμηλά ερμάρια ύψους περίπου 80± 5 cm, βάθος 44,0 ± 5 cm. Συνολικό μήκος σύνθεσης 270 ± 10 cm | 1 | Δ/νση Σχεδιασμού και Υποστήριξης Εργαστηρίων |  | ----------- |  |  | 1.350,00 € | |
| **ΕΙΔΟΣ 3** | Προμήθεια και τοποθέτηση συστήματος κινητής βιβλιοθήκης αποτελούμενη από μία σταθερή μονάδα και τέσσερις κινητές μονάδες συνολικών διαστάσεων 1300 x 4600 x 2200 | 1 | Δ/νση Σχεδιασμού και Υποστήριξης Εργαστηρίων |  | ----------- |  |  | 5.350,00€ | |
| **ΕΙΔΟΣ 4** | Σχεδιοθήκη | 1 | Δ/νση Σχεδιασμού και Υποστήριξης Εργαστηρίων |  | ----------- |  |  | 2.200,00 € | |
| **ΕΙΔΟΣ 5** | Μουσειακή προθήκη διαστάσεων 1600 mm (Π) x 400 mm (Β) x 900 mm (Υ) με μεταλλικό περιμετρικό σκελετό, δύο πλευρικά πόδια από ξυλεία και υάλινο κώδωνα ύψους 200 mm | 2 | Δ/νση Σχεδιασμού και Υποστήριξης Εργαστηρίων |  |  |  |  | | 450,00 € |
| **ΕΙΔΟΣ 6** | Περίοπτη μουσειακή προθήκη διαστάσεων 800 mm (Π) x 800 mm (Β) x 2200 (Υ) mm, με μεταλλικό περιμετρικό σκελετό πάνω από τη βάση και στην οροφή, με ξύλινη βάση | 1 | Δ/νση Σχεδιασμού και Υποστήριξης Εργαστηρίων |  | ----------- |  |  | | 1.200,00€ |
| **Είδος 7** | Κάθισμα εργαστηρίου τροχήλατο (σκαμπό) | 40 | Αποθήκη Γ.Χ.Κ.,  Αν. Τσόχα 16 |  |  |  |  | | 2.900,00 € |
| **Είδος 8** | Κάθισμα επισκέπτη | 10 | Αποθήκη Γ.Χ.Κ.,  Αν. Τσόχα 16 |  |  |  |  | | 450,00 € |
| **Είδος 9** | Τραπέζι συμβουλίου ροτόντα, Φ120 | 1 | Αποθήκη Γ.Χ.Κ.,  Αν. Τσόχα 16 |  |  |  |  | | 150,00 € |
| **Είδος 10** | Τραπέζι συνεργασίας, πολυχρηστικό | 1 | Αποθήκη Γ.Χ.Κ.,  Αν. Τσόχα 16 |  |  |  |  | | 500,00 € |
| **Είδος 11** | Επιτοίχιος εργαστηριακός πάγκος διαστάσεων 250 x 80 x 90 cm | 1 | Χ.Υ. Πελοποννήσου, Δυτικής Ελλάδας & Ιονίου |  | ----------- |  |  | | 1.200,00 € |

<ΠΟΛΗ> Ημερομηνία: …… /…. / ……..

Για τον προσφέροντα: ………………………………………..

Υπογραφή του νόμιμου εκπροσώπου και σφραγίδα Προσφέροντος

**ΠΑΡΑΡΤΗΜΑ Γ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** | | | | | | | | | | | | |
| Ο – Η Όνομα: |  | | | | | Επώνυμο: | |  | | | | | |
| Όνομα και Επώνυμο Πατέρα: | | | |  | | | | | | | | | |
| Όνομα και Επώνυμο Μητέρας: | | | |  | | | | | | | | | |
| Ημερομηνία γέννησης(2): | | | |  | | | | | | | | | |
| Τόπος Γέννησης: | | | |  | | | | | | | | | |
| Αριθμός Δελτίου Ταυτότητας: | | | |  | | | Τηλ: |  | | | | | |
| Τόπος Κατοικίας: | |  | | | Οδός: |  | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | Δ/νση Ηλεκτρ. Ταχυδρομείου(Εmail): | |  | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: | | | | | | | | | | | | | |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.  **Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:   * συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου. * δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. * απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000. * τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου. * νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008. * παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.   **Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  **Β3.** δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.  **Β4.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).  **Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.  1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας, | | | | | | | | | | | | | |

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

Ημερομηνία: \_\_\_\_\_\_\_\_\_\_\_\_\_\_\_\_\_\_

**Ο Δηλών- Εξουσιοδοτών**

(Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.